03/06/2010 | Administración LocalMunicipal
Porto do Son
Anuncio aprobación definitiva da Ordenanza reguladora do prezo público pola prestación do servizo de axuda no fogar

Ao non terse presentado reclamacións durante o prazo de exposición ao público, queda automáticamente elevado a definitivo o Acordo Plenario inicial aprobatorio da ORDENANZA REGULADORA DO PREZO PUBLICO POLA PRESTACION DO SERVIZO DE AXUDA NO FOGAR. O texto íntegro da Ordenanza faise público, para o seu xeral coñecemento en cumprimento do disposto no artigo 70.2 da Lei 7/1985, de 2 de abril, reguladora das Bases do Réxime Local: De conformidade eco disposto no artigo 41 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do Servizo Público Municipal de Axuda no Fogar (en adiante, SAF). O prezo público regulado nesta ordenanza constitúe unha prestación patrimonial de carácter público que se satisfará pola prestación do servizo de axuda no fogar concedida a través dos servizos sociais municipais, de conformidade coa ordenanza reguladora do SAF. As persoas que se beneficien dos servizos ou actividades do programa de axuda no fogar está obrigados ao pago do prezo público que lle corresponda de acordo coas tarifas establecidas na presente ordenanza. Para ser beneficiario do mesmo estarase ao disposto na Ordenanza Municipal do SAF. No caso de que as persoas anteriores carezan de capacidade de obrar, a obriga recaerá sobre quen ostente a súa representación legal.4.1.- A contía do prezo público regulado nesta ordenanza fixarase de conformidade coas tarifas establecidas no apartado seguinte, e a súa determinación ou liquidación realizarse no momento da concesión do servizo polo órgano municipal competente, previo informe do traballador/a social.4.2.- O importe do prezo público regulado na presente ordenanza determinarase mediante a aplicación das seguintes tarifas, calculadas en base a un custe/hora do servizo de 12,00 €, para o ano 2010, ás que se aplicará o imposto sobre o valor engadido que proceda, no seu caso.4.3.- De acordo co artigo 47 do Texto Refundido da Lei das Facendas Locais, delégase na Xunta de Goberno Local, a actualización anual das tarifas segundo o IPC interanual dos 12 meses anteriores. O dito acordo publicarase no BOP, tendo efectos a partir do día da súa publicación.4.4.- Para os efectos do cálculo establécese como persoa usuaria aquela para a cal se solicite o servizo.4.5.- Cálculo da capacidade económica A capacidade económica das persoas usuarias do SAF calcularase en atención a súa renda e se é o caso, o seu patrimonio. Teranse en conta, ademais, as persoas convivintes economicamente dependentes, de acordo co establecido nos parágrafos seguintes:  Capacidade económica segundo a renda: a) A renda valorarase atendendo aos ingresos netos que se perciban, que comprenderán os rendementos do traballo, incluídas pensións e prestacións de previsión social, calquera que sexa o seu réxime ou rendementos de capital mobiliario e inmobiliario; os rendementos das actividades económicas e as ganancias e perdas patrimoniais. b) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. c) A capacidade económica por razón da renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor e perceptores de rendas computadas e, se é o caso, o cónxuxe e os ascendentes ou fillos menores de 25 anos, ou maiores desta idade en situación de discapacidade, que dependesen economicamente dos citados perceptores. A efectos de dependencia económica terase en conta a non superación da contía anual do IPREM.  Capacidade económica segundo o patrimonio: Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente a propiedade do beneficiario.  Capacidade económica total a) A capacidade económica resultante será a correspondente á renda da persoa usuaria, calculada de acordo cos números anteriores, modificada á alza se fose o caso, pola suma dun 5 por 100 do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3 por 100 dos 35 anos aos 65 e dun 1 por 100, os menores de 35 anos. b) Para o cómputo da renda ou do patrimonio teranse en conta os datos correspondentes á última declaración fiscal dispoñibles ou pensión coñecida c) Renda per cápita anual: A suma dos ingresos que por calquera concepto reciba a unidade familiar ou de convivencia dividida polo número de membros que a integran. Esta renda relacionarase co IPREM (Indicador Público de Renda de Efectos Múltiples), de acordo co artigo 4º. 5.1.- A obriga de pago nacerá o 1º día de cada mes natural, agás nos supostos de alta no servizo, que terá lugar desde que se inicia a prestación do SAF.5.2.- Inicialmente practicarase a liquidación a cargo do beneficiario que será notificada ao mesmo para o seu ingreso nas arcas municipais dentro dos 15 primeiros días do mes seguinte ao da notificación. Posteriormente, as liquidacións practicaranse mensualmente e deberanse ingresar, así mesmo, dentro dos 15 primeiros días do mes seguinte.5.3.- No caso de servizos prestados por tempo inferior a un mes completo prorratearase na parte proporcional ás horas de atención recibidas.5.4.- As débedas do prezo público regulado nesta ordenanza esixiranse polo procedemento administrativo de prema.6.1.- As tarifas aplicables a cada usuario revisaranse anualmente, para que o beneficiario achegará a documentación que lle sexa requirida. Así, de xeito xeral, no último trimestre do ano procederase á revisión do prezo fixado inicialmente, e procederase á aplicación da tarifa correspondente.6.2.- Ao longo do ano procederase á revisión do prezo fixado inicialmente cando concorran e se xustifiquen variacións socioeconómicas na unidade familiar que impliquen unha modificación substancial na súa capacidade económica. Só se terán en conta as variacións de ingresos cando supoñan unha diminución ou incremento de máis do 20% no cómputo anual fronte aos ingresos declarados na solicitude do servizo. Estas variacións deberán ter unha duración temporal dun mínimo de 4 meses para ser tidas en conta e xustificaranse por medio da declaración do IRPF, dun certificado emitido pola Axencia Estatal da Administración Tributaria, dun informe dos Servizos Sociais do concello, ou por calquera outra documentación que a xuízo do concello xustifique e permita un novo cálculo da renda per cápita da unidade familiar. Non obstante o disposto anteriormente, para as persoas en situación de dependencia o prezo do servizo adecuarase aos termos indicados nos Decretos e Ordes que desenvolvan a devandita Lei 39/2006, de 14 de decembro, de promoción da autonomía persoal e atención a persoas en situación de dependencia. A presente ordenanza fiscal foi aprobada polo Pleno Corporativo na sesión ordinaria de data de 26/02/2010 e entrará en vigor transcorridos 15 días hábiles desde a súa publicación no Boletín Oficial da Provincia, permanecendo en vigor ata a súa derrogación ou modificación expresa. Contra o presente acordo, pode interpoñerse recurso contencioso-administrativo no prazo de dous meses a contar dende o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdicción Contencioso-Administrativa. Porto do Son, a 27 de maio de 2010. O ALCALDE-PRESIDENTE Asdo. D. Xoán Pastor Rodríguez Santamaría.